પાલનપુર| યાત્રાધામ અંબાજી ખાતે મહિલા અને બાળ કલ્યાણ, શિક્ષણ અને યાત્રાધામ વિકાસ રાજયમંત્રી વિભાવરીબેન દવેના અધ‍યક્ષસ્થાને શનિવારે પદયાત્રા સંઘોની બેઠક યોજાઇ હતી.જેમાં ભાદરવી મહામેળા પ્રસંગે દુરદુરથી પદયાત્રા કરીને અંબાજી આવતા સંઘોની વ્યવસ્થા અંગે વિસ્તૃત ચર્ચા વિચારણા કરવામાં આવી હતી.મહામેળો પ્લાસ્ટીક મુક્ત બનાવવા પ્રયાસો હાથ ધરાયા છે.મેળા દરમિયાન ગંદકી ન થાય તે માટે કચરો ઉપાડવા દિવસભર ટ્રોલી દોડાવાવાનો પણ નિર્ણય કરવામાં આવ્યો છે.અંબાજીમાં નાની લારી મારફત કચરો એકઠો કરી ટ્રોલીમાં ભરી તાત્કાલિક નિકાલ કરાશે.